ભારતની ઇનિંગમી 19મી ઓવરમાં મેહદી હસનના ત્રીજા બોલ પર બાંગ્લાદેશે આસાન રન આઉટની તક ગુમાવી હતી. મુરલી વિજયે સ્કવેર લેગ પર શોટ ફટકાર્યો હતો, જેને ફિલ્ડર રબ્બીએ પકડી લીધો હતો. વિજય થોડો આગળ વધતા જ રન લેવા દોડી પડ્યો હતો જ્યારે સામે છેડે ઉભેલા ચેતેશ્વર પૂજારાએ તેની સામે જોયુ ન હતુ અને રન દોડી ગયો હતો. એક સમયે બન્ને બેટ્સમેન એક જ છેડે ભેગા થઇ ગયા હતા. રબ્બીએ આ બોલ મેહદી હસન તરફ ફેક્યો હતો જો કે તે આ બોલ ન પકડી શકતા બાંગ્લાદેશે હાથમાં આવેલી વિકેટ ગુમાવી હતી. અત્રે ઉલ્લેખનીય છે કે બોલ પકડવા મહેદી હસન સ્ટમની આગળ આવી ગયો હતો. જો તે પાછળ ઉભો હોત તો ડાયરેક્ટ બોલ સ્ટમમા વાગેત અને મુરલીને પોવીલિયન ભેગા થવુ પડેત… આ દરમિયાન મુરલી વિજય 36 રને રમી રહ્યો હતો.